VILNIAUS PANERIŲ VAIKŲ DARŽELIS
NUOTOLINIO UGDYMO ĮGYVENDINIMO PLANAS
IKIMOKYKLINIO AMŽIAUS „RŪTELĖS“ GRUPĖ 
2020-03-30/2020-04-03
Savaitės tema: „ Spalvų pasaka“
Tikslas.  Nusiteikti džiugiai kūrybinei veiklai, tenkinant vaikų poreikį pažinti spalvas per pojūčius, žaidimus , vaidybą. 
Uždaviniai: 1.Pažinti spalvas.
2.Aktyviai žaisti, kurti, tyrinėti spalvas supančioje aplinkoje;
3.Atskleisti savo kūrybiškumą, individualumą per meninę , kūrybinę, pažinimo, socialinę ir komunikavimo veiklą;
4.Suteikti vaikams naujų įspūdžių, bendravimo džiaugsmo.
Veiklų idėjos:
	EIL. NR.
	SAVAITĖS DIENA
	IDĖJOS VAIKŲ UGDYMUI NAMUOSE

	
1.
	
Pirmadienis 
	
1. Labas rytas. Jau praėjo dvi savaitės, kaip nesimatėme. Dabar gali muzikuoti ir vykdyti veiklą, ne darželyje, o namuose su savo šeima. Tad eikime pasilinksminti. O koks rytas gali būti be mankštos?

https://www.youtube.com/watch?v=AEAM-Dx7TKI

2. Ar prisimeni mūsų muzikinį pasisveikinimą?
Padainuok ir improvizuok:
„Labas rytas suraitytas,
Labas rytas išmaišytas,
Labas rytas nulipdytas ir t.t.“ - žodelius tikrai mokate

https://www.youtube.com/watch?v=zUxlNzaPHNQ

3. Veikla: „Vaivorykštė“
Priemonės: spalvotas popierius, klijai, žirklės.
Pavyzdys nuorodoje.

http://krokotak.com/2020/03/3d-rainbow/



	
2.
	
Antradienis
	
1. Sveiki, vaikučiai, šiandien pažaisime jums patinkanti žaidimą – „Slėpynės su rankutėmis“. 

https://www.youtube.com/watch?v=QifWY73VXq4

Na, vaikučiai, nuotaika jūsų veiduose tikrai atsirado.

2. Filmukas „Gaidys ir spalvos“

O dabar pažiūrėkime senosios animacijos filmuką vaikams „Gaidys ir spalvos“. 
Kartą pieštukas nupiešė gaidelį, kuris atgijo ir susiruošė keliauti dar nenuspalvintas. Visi paukščiai iš jo juokėsi – todėl gaidelis ėmė ieškoti spalvų. Sutiko jis raudoną, mėlyną, geltoną ir kitas spalvas, kurios jam padėjo. Taip jis susipažino su spalvomis ir tapo visų paukščių karaliumi, o vaikai tuo tarpu išmoko spalvinti.

https://www.youtube.com/watch?v=oSX_gRKchL0&t=6s

3. O dabar pabandykite nupiešti gaidelį.

4. Padainuokime.
Pabudusi saulytė siunčia visiems žmonėms spindulėlius ir šildo žemę. Paklausyk, padainuok ir improvizuok žiūrėdamas šį įrašą. 

https://www.youtube.com/watch?v=zql4VGX6Oqc

5. Ką gi, pasišildėm, o dabar prie darbelio: pasigaminsim saulytę!
Veikla: „Saulytė“
Pavyzdys nuorodoje.

http://krokotak.com/2020/03/welcome-sun/


	
3.
	
Trečiadienis
	
1. Labas rytas, vaikučiai. Pas mus atkieliavo nauja diena -trečiadienis. Tęsiam mūsų linksmus užsiėmimus!
Dabar mes kartu keliausime į „Žalią pasaką”. Ši pasakėlė apie varliuką, kuris, gyvendamas savo baloje, galvojo, kad pasaulyje yra tik viena spalva - žalia. Tačiau, apsidairęs, jis sužinojo, kad iš tikrųjų pasaulis yra spalvotas.

https://www.youtube.com/watch?v=K3hr2_NoeTU

2. [bookmark: _GoBack]O dabar, vaikučiai, pabandykite ant balto popieriaus su dažais nupiešti šio varliuko portretą.


3. Pabuvojam mes žalioj balutėj pas varliuką, o dabar keliausim toliau į svečius pas geltonus ančiukus ir truputį su jais pašoksim. Pabandykite pakartoti ančiukų ir vaikų judesius. Šokiui galite pakviesti savo tėvelius, broliukus ir sesutes!

https://www.youtube.com/watch?v=O7GvlKnri6o

Na ką, truputėlį pasilinksminome? Vaikučiai, o jūs žinote, kad ne tik žemėje yra daug spalvų, bet ir jūros dugne? Ten yra labai daug spalvotų koralų ir įvairių spalvų žuvų. Taigi, pabandykime nors akimirkai žvilgtelėti į tą dugną ir padaryti iš spalvoto popieriaus žuvytę. Gal tai bus auksinė žuvelė ir ji išpildys visus jūsų norus?
Reikalingos priemonės: žirklės, spalvotas poperius, klijai. Pavyzdys nuorodoje.

https://www.youtube.com/watch?v=UmZgsnY8fMQ&feature=youtu.be


	
4.
	
Ketvirtadienis
	
1. Labas rytas, vaikai. Jau atsikėlėte? Ar jau pasiruošėte keliauti toliau? Na ką gi, mūsų nuotykiai tęsiasi...
Šiandien pas mus ant palangės atskrido boružėlė vardu Grėtutė. Jai irgi labai patinka spalvos, nes ji pati spalvota (raudona su juodais taškučiais). Boružėlė Grėtutė nori susipažindinti su  jumis ir pakviesti pašokti bei padainuoti kartu su ja.

https://www.youtube.com/watch?v=tkyWy3PA9gw&feature=emb_title

Na, ar buvo smagu?
Grėtutė mėgsta ne tik šokti ir dainoti, bet ir deklamuoti eilėraščius. Ji pasiūlė nors vieną eilėraštį išmokti atmintinai ir jums.
Eilėraščius galite rasti 4-5 puslapyje.

2. Boružėlė, kaip ir drugeliai, mėgsta tupėti ant gėlyčių  - todėl ji jums nori parodyti vieną filmuką apie stebuklingą gėlytę, kuri išpildo norus.
Pažiūrėjus šį filmuką, jūs dar kartą pakartosite spalvas ir sužinosite apie tai, jog visada reikia dalintis su draugais. 

https://www.youtube.com/watch?v=JegPr5MRfmw

3. O dabar, vaikučiai, gal atsidėkosim boružėlei už smagiai praleistą dieną - nupėškite boružėlei dovanėlę!

Priemonės: spalvoti pieštukai, kreidelės ar dažai su teptukais, baltas poperius A4 formato. 

Taip ir pasibaigė mūsų kelionė su spalvomis.
Iki kitos savaitės. Gero poilsio.



	
5.
	
Penktadienis
	
Grįžtamasis ryšys. Refleksija. Gautos informacijos apibendrinimas (nuotraukos, piešiniai, vaikų mintys ir t.t. siunčiami el. paštu: paneriu.darzelis555@gmail.com ).
Sėkmės darbuose ir AČIŪ 




Parengė: Edita Dzedziukevičienė
               Marina Pekorienė


Eilėrasčiai
Susipažinkim! Aš – RAUDONA. 
Karšta kaip laužas, graži kaip aguona, 
Skani kaip braškė, ryški kaip boružė, 
Saldi kaip avietė... Aš – tavo bičiulė.

Labas! Aš vardu ŽALIA. 
Mane rasi žolėje. 
Moku šokinėt kaip žiogas ir draugauju su varle, 
Aš sultinga kaip agurkas ir kaip žirnis apskrita. 

Aš kvepiu žemele ir duonelės pluta, 
Aš tamsi kaip naktis ir gili kaip dauba... 
Aš – motulė žvaigždžių. Mano vardas JUODA. 
Aš pilna paslapčių. Tai draugausim, ar ne? 

Tiršta kaip medus. Švelni kaip lauko pienė. 
Su aukso karūna, bet aš ne karalienė. 
Ruduo mano tėvelis. Aš – gintarų saujelė. 
Jei dar neatpažįsti, aš – GELTONA spalvelė. 

MĖLYNA mano širdis jūroj plaka, 
Akys danguj debesėliuose šneka. 
Dieną skraidau peteliškės sparne. 
O miego laiškus rašau vakare. 

Mano mama – šalta žiema. 
Aš – jos dukra – BALTA spalva. 
Būna verkiu snaigių žiedais, 
Bet daug dažniau šypsausi baltai. 
  
Kartais mane Morkine vadina, 
Bet ORANŽINĖ tikrasis mano vardas. 
Aš be galo panaši į apelsiną,
Mandarinas irgi mano geras draugas. 

Kai kas man sako, kad aš – pamaiva, 
Bet aš tik ROŽINĖ spalva. 
Vėjas sukūrė man rožinę dainą, 
Flamingai dainuoja kas rytą man ją. 
  
Turiu sesutę. Jos vardas – MELSVA. 
Mudviem patinka žaisti drauge. 

Aš – Violeta, VIOLETINĖ spalva. 
Kaip miško žibuoklė kukli ir lengva. 



